Verkeersopeenhoping weens verlore vrag bierN2 naby Dickensweg in Amanzimtoti, KwaZulu-Natal Foto: Netcare 911 Die N2 suid naby Dickensweg in Amanzimtoti is Maandag vir ŉ wyle gesluit toe ŉ vragmotor sy vrag bier verloor het. “ŉ Vragmotor wat in ŉ suidelike rigting gery het, het sy vrag verloor,” het Chris Botha, woordvoerder van Netcare 911, gesê. “Bierkratte en -bottels het oraloor die pad gestrooi gelê.” Volgens Botha het die pad ook in ŉ noordelike rigting tot stilstand gekom toe persone by die ongelukstoneel wou stilhou. Die verkeer het ŉ paar kilometer ver opgehoop. “Die polisie het by die toneel opgedaag en moes bontstaan om die toneel te beskerm,” het hy bygevoeg. Die pad bly gesluit tot alles opgeruim is.